
Text rozhodnutia
Súd: Krajský súd Bratislava Spisová značka: 5K/62/1997 Identifikačné číslo súdneho spisu: 1097898768 Dátum vydania rozhodnutia: 23. 04. 2014 Meno a priezvisko sudcu, VSÚ: JUDr. Boris Tóth ECLI: ECLI:SK:KSBA:2014:1097898768.3 Uznesenie Krajský súd v Bratislave v konkurznej veci úpadcu: R. D., bytom S. XX, XXX XX K. O., predtým podnikajúca pod obchodným menom: B. Q., S. 1, S., IČO: XX XXX XXX, s ustanoveným správcom konkurznej podstaty: JUDr. Viera Klíčová, Budovateľská 27, 821 08 Bratislava, o návrhu na zrušenie konkurzu, takto r o z h o d o l : Súd zrušuje konkurz vyhlásený uznesením č.k. 5K/62/1997-41 zo dňa 16.03.1998 po splnení rozvrhového uznesenia. Súd zbavuje JUDr. Vieru Klíčovú, so sídlom Budovateľská 27, 821 08 Bratislava, funkcie správcu konkurznej podstaty. o d ô v o d n e n i e : Konkurz na úpadcu bol vyhlásený uznesením č.k. 5K/62/1997-41 zo dňa 16.03.1998, právoplatným 06.04.1998. Za správcu konkurznej podstaty bola ustanovená JUDr. Viera Klíčová. Správkyňa konkurznej podstaty podaním doručeným súdu 14.04.2014 oznámila súdu, že splnila rozvrhové uznesenie, čo preukázala priloženým dokladom. Súčasne navrhla, aby súd zrušil konkurz po splnení rozvrhového uznesenia a zároveň požiadala o zbavenie funkcie správcu konkurznej podstaty. V zmysle § 44 ods.1 písm. b/ zákona FZ ČaSFR č. 328/1991 Zb. o konkurze a vyrovnaní v znení neskorších predpisov (ďalej len ZKV), súd zruší konkurz, v ktorom nedošlo k potvrdeniu núteného vyrovnania po splnení rozvrhového uznesenia. Podľa ods. 4 citovaného ustanovenia, v uznesení o zrušení konkurzu zbaví súd správcu funkcie a rozhodne o jeho odmene a náhrade výdavkov, ak o nich ešte nerozhodol. V priebehu konkurzného konania bol speňažený všetok majetok zaradený do konkurznej podstaty úpadcu, okrem nepredajného hnuteľného majetku, ktorý bol opatrením súdu č.k. 5K/62/1997-148 zo dňa 11.05.2004 vylúčený z konkurznej podstaty. Správkyňa konkurznej podstaty splnila rozvrhové uznesenie č.k. 5K/62/1997-207 zo dňa 20.07.2009, čo preukázala priloženou kópiou dokladu o úhrade. Súd preto v zmysle citovaných ustanovení zrušil konkurz a správcu zbavil jeho funkcie. Poučenie: Proti tomuto uzneseniu je možné podať odvolanie v lehote 30 dní od jeho zverejnenia v Obchodnom vestníku na Krajskom súde v Bratislave. V odvolaní je potrebné uviesť okrem všeobecných náležitostí (§ 42 ods. 3 O.s.p. v nadväznosti na § 66e ods. 1 ZKV), v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 204 ods. 1 a § 205 ods. 1 a 2 O.s.p. v nadväznosti na § 66 ods. 1 ZKV). Zrušením konkurzu zanikajú účinky vyhlásenia konkurzu uvedené v § 14 ZKV, platnosť a účinnosť úkonov vykonaných počas konkurzu tým nie je dotknutá (§ 45 ods. 1 ZKV). Na základe zoznamu prihlášok možno po právoplatnosti uznesenia o zrušení konkurzu viesť pre zistenú pohľadávku výkon rozhodnutia alebo exekúciu na majetok úpadcu (§ 45 ods. 2 ZKV).

